text: [{"text_idx": "#000000", "text": "HSF og Smyril Line leingja samstarvi\u00f0"}, {"text_idx": "#000002", "text": "Jo\u0301gvan Emil Nielsen, n\u00e6stforma\u00f0ur i\u0301 Starvsnevndini hja\u0301 HSF, hitti herfyri Henny a\u0301 Li\u0301knarg\u00f8tu, s\u00f8lu- og marknar\u00f0arstjo\u0301ra i\u0301 Smyril Line, har tey undirskriva\u00f0u ny\u0301ggja sa\u0301ttma\u0301lan.\u2013 Ta\u00f0 er hugtakandi at si\u0301ggja f\u00f8royskan hondbo\u0301lt veruliga hava biti\u00f0 seg fastan a\u0301 ovastu altjo\u0301\u00f0a ro\u0301k, sigur Henny. Nu\u0301 gle\u00f0a vit okkum, at fara saman vi\u00f0 3.000 f\u00f8royingum til Berlin i\u0301 januar at heppa a\u0301 manslandsli\u00f0i\u00f0 i\u0301 EM-endasp\u00e6linum. Sum stu\u00f0ul fegnast vit um sto\u0301ru undirt\u00f8kuna landsli\u00f0ini hava, og vilja vit sja\u0301lvandi vera vi\u00f0 at taka n\u00e6stu stigini.\u2013 At kappast a\u0301 h\u00e6gsta stigi setur eisini h\u00e6gri kr\u00f8v, ikki bara i\u0301tro\u0301ttarlig, men eisini fyriskipanarlig, vi\u00f0merkir Jo\u0301gvan Emil. At land, fo\u0301lk og fyrit\u00f8kur vilja standa saman um sto\u0301ru t\u00f8kini, hevur alt at siga og er ein fortreyt fyri at hetta skal bera til. I\u0301 januar er okkara fyrsta EM-endasp\u00e6l hja\u0301 teimum vaksnu a\u0301 skra\u0301, og eitt a\u0301r seinni, i\u0301 januar 2025, skal F\u00f8roya Arena standa li\u00f0ug. Hetta eru sto\u0301rhendingar og spennandi ti\u0301\u00f0ir, og gle\u00f0a vit okkum, saman vi\u00f0 okkara stu\u00f0lum, til sto\u0301rdystir b\u00e6\u00f0i u\u0301ti i\u0301 ver\u00f0 og heima i\u0301 F\u00f8royum."}]